Viana (Maranhão)
Viana es una comuna de Brasil, situada dins l'estat de Maranhão.

Geografia 

Comuna de Brasil, Viana se tròba a la latitud 03° 13' 12" S e a la longitud  45° 00' 14" O. Viana a una populacion estimada en 2007 a  abitants per  km² (densitat de 39,5).

Al dintre de l'estat de Maranhão, fa partida de la mesoregion del Nòrd (Norte Maranhense) e de la microregion de la Baixada Maranhense.

Es dempuèi 1962 lo sèti d'una diocèsi catolica que depend de l'archidiocèsi de São Luís do Maranhão.

Istòria
La colonizacion comencèt a l'arribada del paire jesuista Pedro Pedrosa que menava un grop d'amerindis Guajajara en 1683. La mission se nomenava Nossa Senhora da Conceição do Maracu, puèi São Bonifácio.
La comuna de Viana foguèt creada lo 8 de julhet de 1757 pel governador Gonçalo Pereira Lobato e Sousa. En 1768, lo governador Joaquim de Melo e Póvoas, dins un raconte de son viatge dins sa capitanariá, informèt lo govèrn portugués de l'excellenta situacion de Viana, provesida d'una "bona glèisa" e tanben d'una escòla de maites enfants que d'unes "escrivon ben".
En 1820, la vila aviá 843 abitants dont 400 amerindians "domesticats".
La lei provinciala n° 377 del 30 de junh de 1855 elevèt la comuna al reng de ciutat.
Dempuèi lo 1èr de genièr de 1958, la comuna compren pas qu'un districte.

Administracion
La cònsol (prefeito) de Viana es Rivalmar Luis Gonçalves Moraes.

Personalitats 
Nasquèron a Viana :
 Antônio Bernardo da Encarnação e Silva (1799-1848), professor
 Celso Magalhães (1849-1879), poèta, romancièr, critic e magistrat, un dels precursors dels estudis folclorics de Brasil
 Antônio Lopes da Cunha (1889-1950), magistrat, professor, jornalista e poèta
 Raimundo Lopes da Cunha (1894-1941), naturalista e etnograf

Referéncias 

Vila de Maranhão‎